**Janó Dóra (3. osztály): Miért nem lehet nekem egy lovam ?**

Én már régóta kérlelem szüleimet,

de ők rám se hederítenek,

annyira szeretnék egy lovat.

Majd megengedem a

kishúgomnak Hannának

akkor ő is lovagolhat.

Én mondtam nekik, hogy etetném, itatnám,

mindig pátyolgatnám.

De most is csak azt mondták:

Nem, nem és kész!

Én úgy képzeltem el ezt a lovat,

mint valami álomlovat.

Ha lenne egy lovam

vágtatnék vele a mezőn,

azt kiáltanám: a lovaglás

a legjobb móka!

Persze ez lehetséges,

én már kérleltem,

könyörögtem elégszer.

Ha lenne egy lovam

úgy nevezném el, hogy Napsugár.

Én már régóta keresem e lovat,

de még mindig nem lelem

e gyönyörű

sárga csikólovam.

**Almási Liliána (3. osztály): Őszi időszak**

Elszállnak a fecskék,

mennek a gólyák is.

Vé alakban szállnak

a vadlibák is.

Ősszel lehullanak a levelek,

elhervadtak a virágok is.

Rövidebbek a nappalok,

s hosszabbak az éjszakák.

**Stein Rebeka (5.o.): Az én világom**

Van nekem egy világom,

Benne él a barátom.

Vidám kislány, hidd csak el,

Jókedvében énekel.

Oly szép hangja messze száll,

Közben táncol, meg nem áll.

Arany hajába kap a szél,

Velem mindig boldogságban él.

*A tatabányai Dózsa György Sportiskolai Általános Iskola az idei tanévben is meghirdette hagyományos megyei versíró pályázatát. Idén újítottak, közönségdíjukat internetes szavazással lehet elnyerni. Iskolánkból Almási Liliána 3.o., Janó Dóra 3.o., Stein Rebeka 5.b. osztályos tanulóink versét küldtük be. A www.dozsasportiskola.hu címen lehet megtalálni a pályaműveket. A legjobban tetsző alkotásra* ***versiro.dozsa@gmail.com*** *címen lehet szavazni.*